section_heading: Opis
paragraph_text: Nastao u 1928. do 1949. stoljeću. Hotel „Palace“ s parkom nalazi se na položaju zvanom Štalije u Kaštel Starom, a otvoren je 1928. godine. Smješten je usred perivoja koji je alejom čempresa povezan s cestom na sjeveru. Čitav je posjed omeđen kamenim zidom, a južni je ulaz u park naglašen klesanim stupovima s profiliranim završecima i secesijskom aplikacijom. Hotel je izvorno građen kao dvokatnica s istaknutim istočnim i uvučenim zapadnim krilom. Na južnom pročelju monumentalno stubište s balustradom vodilo je do središnjeg ulaza. Bio je opremljen električnom centralom, plesnom terasom, teniskim igralištem i kuglanom. Hotel je dograđen 1947. simetričnim zapadnim krilom.